A4-0085/98

Ψήφισμα σχετικά με την ανακοίνωση της Επιτροπής ως προς τις κατευθύνσεις ενόψει της διαπραγμάτευσης νέων συμφωνιών νέων συμφωνιών συνεργασίας με τις χώρες της Αφρικής, της Καραϊβικής και του Ειρηνικού (ΑΚΕ) (COM(97)0537 - C4-0581/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο (COM(97)0537 - C4-0581/97)

- έχοντας υπόψη το ψήφισμα του Συμβουλίου του Δεκεμβρίου 1995 για το φύλο και την ανάπτυξη, την Πλατφόρμα Δράσης του Πεκίνου, τα αποτελέσματα των διασκέψεων της Κοπεγχάγης και της Βιέννης, καθώς και τη Σύμβαση των Ηνωμένων Εθνών σχετικά με την εξάλειψη κάθε μορφής διακρίσεων κατά των γυναικών (CEDAW),

- έχοντας υπόψη την έκθεση της Επιτροπή Ανάπτυξης και Συνεργασίας και τις γνωμοδοτήσεις της Επιτροπής Προϋπολογισμών, της Επιτροπής για τα Δικαιώματα της Γυναίκας, και της Επιτροπής Αλιείας (A4-0085/98),

A. υπενθυμίζοντας το ψήφισμά του της 2ας Οκτωβρίου 1997 και την έκθεση σχετικά με την Πράσινη Βίβλο για τις σχέσεις μεταξύ της Ευρωπαϊκής Ένωσης και των χωρών της Αφρικής, της Καραϊβικής και του Ειρηνικού (ΑΚΕ) στο κατώφλι του 21ου αιώνα - προκλήσεις και επιλογές για μία νέα εταιρική σχέση ((EE C 325 της 27.10.1997, σελ. 28.)) που εγκρίθηκε με μεγάλη πλειοψηφία και που ελήφθη σε μεγάλο βαθμό υπόψη από την Επιτροπή,

Β. υπενθυμίζοντας τη διεξαγωγή της Διάσκεψης Κορυφής των Αρχηγών κρατών και κυβερνήσεων των χωρών ΑΚΕ η οποία υπεγράμμισε την προσήλωσή της στη συμφωνία της Georgetown και η οποία είχε συγκροτήσει την ομάδα ΑΚΕ και την αποφασιστικότητα της να καταστούν οι μελλοντικές θέσεις ΑΚΕ - ΕΕ ένα αποτελεσματικό πλαίσιο κοινωνικοοικονομικής ανάπτυξης,

1. υποστηρίζει πλήρως τις προτεινόμενες από την Επιτροπή πολιτικές κατευθύνσεις ενόψει της διαπραγμάτευσης νέων συμφωνιών συνεργασίας με τις χώρες της Αφρικής, της Καραϊβικής και του Ειρηνικού και πιστεύει ότι οι εν λόγω κατευθύνσεις αποτελούν μια άριστη βάση για την ανανέωση, τον εκσυγχρονισμό και την σύσφιξη της συνεργασίας μεταξύ της ΕΕ και των χωρών ΑΚΕ δυνάμει της νέας σύμβασης, με στόχο την προσαρμογή της για την αντιμετώπιση των προκλήσεων του 21ου αιώνα[semigr ]

2. επισημαίνει με ικανοποίηση ότι τα ζητήματα φύλου έχουν ενσωματωθεί ορθά στις προτεινόμενες πολιτικές για την άμβλυνση της φτώχειας, για τη δημοκρατία και τα ανθρώπινα δικαιώματα[semigr ] ωστόσο, κρίνει απαράδεκτο το ότι μέχρι στιγμής δεν υπάρχει αναφορά στα ζητήματα φύλου όσον αφορά το εμπόριο, τη μακροοικονομική πολιτική ή την οικονομική και τεχνική συνεργασία[semigr ]

3. επιδοκιμάζει αφενός την αναγνώριση των χωρών ΑΚΕ ως πολιτική ενότητα, και αφετέρου την καθιέρωση γεωγραφικής διαφοροποίησης η οποία αντικατοπτρίζει την περιφερειακή ποικιλότητα και τον αυξανόμενο ρόλο της περιφερειακής συνεργασίας και της ενσωμάτωσης ως παράγοντες ανάπτυξης[semigr ]

4. επαναλαμβάνει την άποψή του ότι η ελευθέρωση του εμπορίου και η οικονομική ανάπτυξη δεν επαρκούν για να μειώσουν το επίπεδο της φτώχειας, και εμμένει στο ότι η ευρωπαϊκή αναπτυξιακή συνεργασία θα πρέπει να αναγνωρίσει την ανάγκη για εξασφάλιση, στους φτωχότερους ανά τον κόσμο, πρόσβασης και ελέγχου σε πόρους, όπως γη και δάνεια[semigr ]

5. υπενθυμίζει και εμμένει στην απόψή του ότι η προώθηση και η προστασία των οικουμενικών ανθρωπίνων δικαιωμάτων όπως διασφαλίζονται στις διεθνείς συμφωνίες της Βιέννης, της Κοπενχάγης, του Πεκίνου κ.ά., και ιδιαίτερα τα δικαιώματα των γυναικών, θα πρέπει να αποτελέσουν τη βάση για τη συνεγασία ΑΚΕ-ΕΕ[semigr ]

6. πιστεύει ότι η Ευρωπαϊκή Ένωση και οι χώρες ΑΚΕ μπορούν να επωφεληθούν μιας ιστορικής και στρατηγικής ευκαιρίας, η οποία απαιτεί τον καθορισμό παγκόσμιας συμφωνίας, τη διασφάλιση της εταιρικής σχέσης ΑΚΕ-ΕΕ επί νέας βάσεως και την ενίσχυση της δημοκρατίας, του σεβασμού των ανθρωπίνων δικαιωμάτων και του κοινοβουλευτικού και πολιτικού διαλόγου[semigr ]

7. στο πνεύμα αυτό, επισημαίνει ότι από της υπογραφής της τετάρτης συμβάσεως Λομέ, όλες σχεδόν οι χώρες της Αφρικής υπέγραψαν το 1991 και στη συνέχεια εκύρωσαν την συνθήκη της Abuja η οποία προβλέπει τη δημιουργία εντός τριακονταετίας μιας αφρικανικής οικονομικής κοινότητας[semigr ] θεωρεί, ως εκ τούτου, ότι οι προσπάθειες συνεργασίας που θα καταβάλει η νέα σύμβαση ΕΕ - ΑΚΕ πρέπει να εκλάβουν τη μορφή και τον προσανατολισμό μιας συμβολής για την οικοδόμηση της κοινότητας αυτής, και να μην της εναντιωθεί κατά κανένα τρόπο[semigr ]

8. υπογραμμίζει την ιδιαίτερη σημασία της πρώτης διάσκεψης των αρχηγών κρατών και κυβερνήσεων των χωρών ΑΚΕ, η οποία πραγματοποιήθηκε στη Libreville στις 6 και 7 Νοεμβρίου 1997[semigr ]

9. σημειώνει ότι το Συμβούλιο Γενικών Υποθέσεων και Ανάπτυξης επιβεβαίωσε τη δέσμευση της Ευρωπαϊκής Ένωσης στη συνέχιση της διαδικασίας της Λομέ και τη συμφωνία του με αρκετές από τις ουσιαστικές κατευθυντήριες γραμμές του Κοινοβουλίου (ισχυρότερη πολιτική διάσταση, καταπολέμηση της φτώχειας στα πλαίσια της εταιρικής σχέσης, ουσιαστική συμπερίληψη νέων παραγόντων και διαστάσεων, περιβάλλον, κλπ....).

10. θεωρεί πράγματι ότι η διαδικασία της Λομέ μετέχει των κοινοτικών κεκτημένων τα οποία η διευρυμένη Ευρώπη θα έχει την ευθύνη να εδραιώσει, τόσο σε πολιτικό όσο και σε οικονομικό και δημοσιονομικό επίπεδο[semigr ]

11. προτείνει τη διεξαγωγή πλήρους και διαρθρωμένης συζήτησης σχετικά με τις μη δημοσιονομικές και τις μη εμπορικές πτυχές της μελλοντικής σύμβασης οι οποίες θα πρέπει να αποτελέσουν αντικείμενο μόνιμης συμφωνίας[semigr ]

12. καλεί την Επιτροπή να ανταποκρίνεται πάντοτε γραπτώς στις γενικές εκθέσεις, μετά την έγκρισή τους, και αυτή η γραπτή απάντηση να αποστέλλεται στην Συνέλευση Ίσης Εκπροσώπησης προς εξέτασιν, έτσι ώστε να εξασφαλίζεται η σωστή αξιολόγηση των σχετικών εκθέσεων[semigr ]

13. εκτιμά ότι η συνεργασία μεταξύ των χωρών ΑΚΕ και των Υπερποντίων Διαμερισμάτων και Εδαφών πρέπει να ενθαρρυνθεί για μία καλύτερη αμοιβαία σχέση και ότι η σχέση των εδαφών αυτών με την Ένωση πρέπει να βελτιωθεί[semigr ]

14. ζητεί εξάλλου από την Επιτροπή να μελετήσει, να προβλέψει και στη συνέχεια να διεξαγάγει διαπραγματεύσεις σχετικά με τις προϋποθέσεις υπό τις οποίες οι υπερπόντιες χώρες και τα υπερπόντια εδάφη καθώς και οι ιδιαίτερα απομεμακρυσμένες περιφέρειες της Ευρωπαϊκής Ένωσης θα μπορούσαν να ενταχθούν περισσότερο στις περιφερειακές οικονομίες στις οποίες ανήκουν, με την έννοια ότι η ένταξη αυτή μπορεί, να διευκολυνθεί, μεταξύ άλλων μέτρων, και με την αναγνώριση στις υπερπόντιες χώρες και τα υπερπόντια διαμερίσματα του καθεστώτος των μόνιμων παρατηρητών στην Συνέλευση Ίσης Εκπροσώπησης ΑΚΕ-ΕΕ,

15. ζητεί μεγαλύτερη πολιτική δέσμευση υπέρ της ανανεωμένης συνεργασίας ΑΚΕ-ΕΕ[semigr ]

Όσον αφορά την πολιτική διάσταση:

16. υποστηρίζει αποφασιστικά την πρόταση να δοθεί στη νέα εταιρική σχέση ισχυρή πολιτική διάσταση η οποία πρέπει να βασίζεται στην προώθηση των δημοκρατικών αξιών και του σεβασμού των ανθρωπίνων δικαιωμάτων[semigr ]

17. εκτιμά πράγματι, όπως υπεγραμμίσθη από τις Διασκέψεις των Ηνωμένων Εθνών, ότι η επιτυχία των αναπτυξιακών πολιτικών και των πολιτικών συνεργασίας για την ανάπτυξη, απαιτεί ολοκληρωμένη αντίληψη των οικονομικών, πολιτικών, πολιτιστικών, κοινωνικών και περιβαλλοντικών θεμάτων, λαμβάνοντας παράλληλα υπόψη τις ανάγκες που σχετίζονται με την ισότητα των φύλων[semigr ]

18. θεωρεί ότι η επιτάχυνση της παγκοσμιοποίησης απαιτεί την προώθηση μιας δικαιότερης εταιρικής σχέσης, και υπενθυμίζει, εν προκειμένω, ότι υποστήριξε μεταξύ άλλων την εξισορρόπηση της εταιρικής σχέσης ώστε να καταστούν οι χώρες ΑΚΕ φορέας της ανάπτυξης και να μπορούν να επηρεάζουν περισσότερο την ανάπτυξή τους, αλλά και την ενίσχυση ενός υπεύθυνου και ώριμου πολιτικού διαλόγου[semigr ] εκτιμά ότι πρέπει να ληφθούν υπόψη οι ανησυχίες των χωρών ΑΚΕ, που εξεφράσθησαν κατά τη Διάσκεψη Κορυφής της Λιμπρεβίλ, όσον αφορά τους κινδύνους διατάραξης των ευπαθών οικονομιών τους, καθώς και αποσύνθεσης του κοινωνικού ιστού τους, που θα επέφερε η εφαρμογή των κανόνων και υποχρεώσεων του ΠΟΕ χωρίς καμιά διάκριση,

19. υπογραμμίζει ότι είχε προτείνει την αντικατάσταση «της συσσώρευσης των πολλαπλών προϋποθέσεων» υπό τον όρο οι ενδιαφερόμενες χώρες να σέβονται τις δημοκρατικές αρχές και τα ανθρώπινα δικαιώματα και πιστεύει ότι η συνεργασία ΑΚΕ-ΕΕ θα πρέπει να αποτελέσει αντικείμενο ενός νέου τύπου επιβολής προϋποθέσεων που να βασίζονται στην πολιτική διάσταση, και ιδιαίτερα στο σεβασμό των δημοκρατικών αρχών και των ανθρωπίνων δικαιωμάτων και επί τη βάσει ευρείας εκτίμησης των προσπαθειών που καταβάλλονται από μια κυβέρνηση, οι οποίες ευνοούν τη μακροχρόνια βιώσιμη ανάπτυξη που επιτυγχάνεται από την χρηστή διοίκηση των δημόσιων οικονομικών[semigr ]

20. υπογραμμίζει αποφασιστικά τις προτάσεις σχετικά με τη διατήρηση της ειρήνης, την ενίσχυση της ασφάλειας, την πρόληψη και τη ρύθμιση των συγκρούσεων[semigr ] στο πλαίσιο αυτό, καλεί την ΕΕ να υποστηρίξει τις περιφερειακές συμφωνίες ασφάλειας και να καθιερώσει μηχανισμούς διαμεσολάβησης σε περιφερειακό επίπεδο, ιδιαίτερα υπό τη μορφή περιφερειακών παρατηρητηρίων για τον έλεγχο των εθνοτικών, των γλωσσικών, οικονομικών, κοινωνικών και των θρησκευτικών εντάσεων[semigr ]

21. προτείνει τη δημιουργία μηχανισμών διαμεσολάβησης σε περιφερειακό επίπεδο και συνιστά, στη συνάρτηση αυτή, να εξεταστεί περαιτέρω η πρόταση της Επιτροπής του ΟΟΣΑ για την Ενίσχυση της Ανάπτυξης σχετικά με την καθιέρωση ρυθμίσεων για τη διαχείριση των πόρων, βάσει των οποίων θα επιδικάζονται οι διαμάχες που αφορούν την κατανομή των πόρων, όπως νερό, εκτάσεις προς καλλιέργεια και δάση[semigr ]

22. ζητεί επιμόνως από τους διαπραγματευόμενους εταίρους της νέας συμφωνίας συνεργασίας ΕΕ-ΑΚΕ, να ενσωματώσουν στη νέα συμφωνία την απαγόρευση των ναρκών κατά προσωπικού για όλα τα κράτη μέλη, την καθιέρωση χρονοδιαγράμματος για την εξάλειψη των τοποθετημένων ναρκών και τη δημιουργία ειδικού ταμείου προκειμένου ο στόχος μιας απαλλαγμένης από νάρκες ζώνης ΕΕ-ΑΚΕ να επιτευχθεί μέσα σε εύλογο χρονικό διάστημα[semigr ]

23. επαναλαμβάνει την πρότασή του προς την Επιτροπή να συμπεριλάβει στην σύμβαση διατάξεις για τον περιορισμό και τον έλεγχο των πωλήσεων όπλων. Θα μπορούσε προς τούτο να εμπνευστεί από τον κώδικα δεοντολογίας που προτείνεται από την βρετανική κυβέρνηση[semigr ] σημειώνει ότι πολλές χώρες ΑΚΕ θα χρειαστούν εξωτερική βοήθεια εάν επιθυμείται ο αποτελεσματικός έλεγχος της ροής των όπλων, και προτείνει να εξετάσει η ΕΕ μεταξύ άλλων την παροχή βοήθειας για τη θέσπιση ή την ενίσχυση της νομοθεσίας και των διοικητικών μέτρων σχετικά με τη ρύθμιση και τον αποτελεσματικό έλεγχο της μεταφοράς όπλων[semigr ]

24. σημειώνει ότι μεγάλος αριθμός κρατών ΑΚΕ θα έχουν ανάγκη από εξωτερική βοήθεια προκειμένου να αναπτύξουν την ικανότητά τους για αποτελεσματικό έλεγχο της ροής των εξοπλισμών[semigr ] προτείνει επίσης η Ευρωπαϊκή Ένωση να παράσχει ενδεχομένως τη βοήθειά της ώστε να ληφθούν ή να ενισχυθούν τα νομικά και διοικητικά μέτρα με σκοπό τη ρύθμιση και τον αποτελεσματικό έλεγχο των μεταβιβάσεων οπλισμού[semigr ]

25. ζητεί απο την Επιτροπή να ενσωματώσει στην μελλοντική Σύμβαση τα μέσα τα οποία θα επιτρέπουν την υλοποίηση των στόχων που έθεσαν οι διασκέψεις των Ηνωμένων Εθνών, και συγκεκριμένα τις δεσμέυσεις που ανελήφθησαν στο Ρίο το 1992 και την Κοπεγχάγη το 1995,

26. υπενθυμίζει το αίτημά του εν όψει της μελλοντικής Διάσκεψης Κορυφής Ευρώπης -Αφρικής, να επεξεργαστεί μια αφρικανική πολιτική της Ένωσης η οποία να άπτεται όλων των θεμάτων, περιλαμβανομένου και αυτού της ασφάλειας[semigr ]

27. στο ίδιο πνεύμα, ζητεί απο την Επιτροπή να προτείνει στις χώρες ΑΚΕ, ενδεχομένως για ένα τμήμα μεταξύ αυτών μέσω του ΟΑΕ, να προτείνουν οι ίδιες τα κριτήρια ασφάλειας, περιορισμού των στρατιωτικών δαπανών, σεβασμού των ανθρωπίνων δικαιωμάτων, καταπολέμησης του αθέμιτου πλουτισμού και της διαφθοράς, εφαρμογής της ελευθερίας της έκφρασης και αυτής του Τύπου και χρηστής διοίκησης, τα οποία θα έπρεπε να είναι κριτήρια για την μη εκτροπή της βοήθειας από τους αποδέκτες της, δεδομένου ότι η μη τήρηση των κριτηρίων αυτών θα έπρεπε κατά την άποψή τους να επισύρει κυρώσεις και τούτο σύμφωνα με τους στόχους του άρθρου 130 Υ της Συνθήκης ΕΚ.

28. εφιστά την προσοχή στα αποτελέσματα της Διάσκεψης της Βιέννης για τα Ανθρώπινα Δικαιώματα (1993) και ιδιαίτερα στον καθορισμό της αρχής του καθολικού χαρακτήρα των ανθρωπίνων δικαιωμάτων και της αρχής ότι τα δικαιώματα των γυναικών αποτελούν ανθρώπινα δικαιώματα και κατά συνέπεια καλεί τις χώρες ΑΚΕ που δεν το έχουν ακόμη πράξει να κυρώσουν τη Σύμβαση των Ηνωμένων Εθνών σχετικά με την εξάλειψη κάθε μορφής διακρίσεων κατά των γυναικών[semigr ]

29. θεωρεί κατά συνέπεια απαραίτητο η νέα συμφωνία να περιλαμβάνει σαφείς δεσμεύσεις όσον αφορά τα δικαιώματα των γυναικών και την αρχή της πολιτικής, κοινωνικής και οικονομικής ισότητας μεταξύ των δύο φύλων, βάσει των οποίων είναι δυνατό να χαραχθεί μια κατάλληλη πολιτική (mainstreaming) για τα ζητήματα φύλου, συμπεριλαμβανομένων δράσεων ένταξης και θετικών δράσεων υπέρ των γυναικών[semigr ]

30. θεωρεί ότι ο πολιτικός διάλογος προκειμένου να είναι ισορροπημένος πρέπει να αφορά όλες τις εκατέρωθεν πολιτικές οι οποίες ενδέχεται να επηρεάζουν τη συνεργασία[semigr ]

31. προτείνει ο διάλογος που άρχισε σχετικά με τα ανθρώπινα δικαιώματα να επεκταθεί, λόγου χάρη στα διάφορα θέματα της καθημερινής ζωής (οικογένεια, νομική και πολιτική ισότητα των γυναικών, κατάσταση των παιδιών και των ηλικιωμένων ατόμων ...), ιδίως στο πλαίσιο της Συνέλευσης Ίσης Εκπροσώπησης και των περιφερειακών συνόδων της[semigr ] θεωρεί εκτός αυτού ότι, στο πλαίσιο του διαλόγου για τα ανθρώπινα δικαιώματα, θα πρέπει να δοθεί ιδιαίτερη προσοχή στην κατάσταση των παιδιών και στην υποστήριξή των δικαιωμάτων τους στις χώρες ΑΚΕ[semigr ]

32. υπενθυμίζει, πράγματι, ότι η κουλτούρα, τα έθιμα και οι παραδόσεις των ενδιαφερόμενων για την εταιρική σχέση χωρών ποικίλουν και ότι ο διάλογος επι των αξιών είναι απαραίτητος ώστε να μπορεί να προπαρασκευαστεί στο πλαίσιο του πολυμερούς κόσμου της αύριον η συνήπαρξη των διάφορων πολιτισμών μάλλον παρά η σύγκρουσή τους, και η ενίσχυση των θεμελιωδών δικαιωμάτων[semigr ] τονίζει εν προκειμένω την ανάγκη να δοθεί νέα διάσταση στην πολιτική και πολιτιστική συνεργασία[semigr ]

33. προτείνει η μελλοντική σύμβαση να προβλέψει διαδικασίες και χρηματοδοτήσεις προκειμένου να ενισχύσει την εδραίωση της δημοκρατίας:

- επιμόρφωση δικαστών και δικηγόρων,

- βοήθεια για τη δημιουργία και τη διάδοση ανεξάρτητων ΜΜΕ μη επιδοτούμενων από τις κυβερνήσεις,

- βοήθεια για την προώθηση των ανθρωπίνων δικαιωμάτων, της διατήρησης του κράτους δικαίου και των δικαστικών διαδικασιών για το προσωπικό των ενόπλων δυνάμεων, της αστυνομίας και της χωροφυλακής[semigr ]

- υποστήριξη των παραδοσιακών μορφών της δικαιοσύνης και της επίλυσης των διαφορών, όπου έχει αποδειχθεί η αποτελεσματικότητά τους[semigr ]

- υποστήριξη των οργανώσεων της κοινωνίας των πολιτών, συμπεριλαμβανομένων των οργανώσεων των γυναικών,

- συμμετοχή των γυναικών σε ανεξάρτητες πολιτικές, οικονομικές και κοινωνικές διαδικασίες για τη λήψη απόφασης,

- δημιουργία ικανοτήτων ιδιαίτερα σε επίπεδο δήμων[semigr ]

34. προτείνει να ενταχθεί το φαινόμενο της μετανάστευσης, για παράδειγμα στην Αφρική, στα θέματα του πολιτικού διαλόγου μεταξύ των χωρών ΑΚΕ και της ΕΕ[semigr ]

35. επιβεβαιώνει εκ νέου την υποστήριξή του στα θεσμικά όργανα ίσης εκπροσώπησης της Σύμβασης και συγκεκριμένα στη Συνέλευση Ίσης Εκπροσώπησης, και ζητεί την ενίσχυσή τους πράγμα το οποίο αποτελεί προϋπόθεση για μια ισχυρή πολιτική διάσταση[semigr ]

36. πιστεύει ότι η εν λόγω ενίσχυση θα πρέπει να υλοποιηθεί υπό μορφήν συνεδριάσεων σε περιφερειακό και υποπεριφερειακό επίπεδο με τις κατάλληλες συνδέσεις και συντονισμό σε όλα τα επίπεδα[semigr ]

37. προτείνει η Συνέλευση Ίσης Εκπροσώπησης να εξετάσει νέες μεθόδους εργασίας και συγκεκριμένα:

- τη σύσταση μιάς κοινοβουλευτικής επιτροπής ίσης εκπροσώπησης η οποία να μπορεί να συνέρχεται τακτικά [semigr ]

- τη διοργάνωση συνεδριάσεων σε περιφερειακό και υποπεριφερειακό επίπεδο με αντικείμενο την εξέταση και την υλοποίηση της συνεργασίας και τους όρους εφαρμογής των αποφάσεων του Συμβουλίου, φέρνοντας σε επαφή τους βουλευτές με όλους τους παράγοντες της συνεργασίας[semigr ]

38. ζητεί τον εκδημοκρατισμό της Συνέλευσης Ίσης Εκπροσώπησης προβλέποντας μέτρα με σκοπό την παρουσίαση των ποικίλων απόψεων που υπάρχουν στις χώρες ΑΚΕ και οι οποίες εκπροσωπούνται σήμερα από έναν μόνο αντιπρόσωπο ανά χώρα, και εξασφαλίζοντας την ισόρροπη εκπροσώπηση ανδρών και γυναικών τόσο στην ευρωπαϊκή πλευρά όσο και στην πλευρά ΑΚΕ[semigr ]

Όσον αφορά τον επαναπροσδιορισμό της κοινοτικής πολιτικής ώστε η καταπολέμηση της φτώχειας να τεθεί στο κέντρο της νέας εταιρικής σχέσης:

39. εγκρίνει τους προσανατολισμούς της Επιτροπής και υπογραμμίζει συγκεκριμένα το ενδιαφέρον της ολοκληρωμένης προσέγγισης που έχει επιλεγεί σε θέματα εξάλειψης της φτώχειας, ίσων ευκαιριών για τα δύο φύλα και συμπερίληψης των θεμάτων για τις επιπτώσεις στο περιβάλλον ώστε να διασφαλιστεί η κάλυψη των θεμελιωδών αναγκών των ατόμων, όπως η πρόσβαση σε καθαρό νερό, βασική εκπαίδευση, παροχή ιατρικής περίθαλψης κ.λ.π[semigr ] επιδοκιμάζει συνεπώς τη σημασία που δόθηκε στον περιορισμό των ανισοτήτων σε ό,τι αφορά την πρόσβαση σε ιατρική περίθαλψη και εκπαίδευση[semigr ]

40. ζητεί, συνεκτιμώντας τις διασκέψεις του ΟΗΕ όπου προβλήθηκαν διάφορα θέματα των γυναικών, μεταξύ των οποίων ο ρόλος των γυναικών στις αναπτυσσόμενες χώρες, να ληφθεί πλήρως υπόψη το θέμα του φύλου σε ό,τι αφορά την αναπτυξιακή συνεργασία[semigr ]

41. ζητεί την εκ νέου κατανομή των πόρων με επενδύσεις σε κοινωνικά προγράμματα στα πλαίσια της εκπαίδευσης, της ιατρικής περίθαλψης, της κατάρτισης, της παροχής καθαρού νερού, των εγκαταστάσεων υγιεινής και της στέγασης, σε τουλάχιστον τέτοιο επίπεδο όπως συμφωνήθηκε κατά την Κοινωνική Διάσκεψη του 1995[semigr ]

42. πιστεύει ότι είναι ιδιαίτερα σημαντικό να δοθεί προτεραιότητα στην ταχεία δημιουργία βασικών κοινωνικών υπηρεσιών κατά τη φάση της ανοικοδόμησης μετά την εγκατάσταση, να επιδειχθούν στους αποστρατευμένους μαχητές τα ευεργετήματα της ειρήνης και να τους δοθεί λόγος στην ειρηνευτική διαδικασία[semigr ]

43. ζητεί να δοθεί μεγαλύτερη έμφαση κατά τη μελλοντική συνεργασία ΑΚΕ-ΕΕ στη βελτίωση της πρόσβασης σε προσιτές ιατρικές υπηρεσίες αναπαραγωγής υψηλής ποιότητας, και ιδιαίτερα σε οικογενειακό προγραμματισμό, δεδομένης της μεγάλης ζήτησης για υπηρεσίες και ενημέρωση στις χώρες ΑΚΕ[semigr ]

44. εφιστά επίσης την προσοχή στο ότι κατά τη μελλοντική συνεργασία θα πρέπει να υφίστανται σαφείς αναφορές στις συνθήκες διαβίωσης των παιδιών και στην ανάπτυξη του πληθυσμού[semigr ]

45. εκτιμά θετικά την πρόταση να συμπεριληφθεί η λαϊκή οικονομία ως ουσιαστικό στοιχείο στην πολιτική ανάπτυξης και συνεργασίας, δεδομένου ότι προωθεί την αυξανόμενη ευθύνη και τη συμμετοχή στις οικονομικές δραστηριότητες[semigr ]

46. εκτιμά ότι έχει ιδιαίτερη σημασία, κυρίως σε θέματα εξάλειψης της φτώχειας, να ενταχθεί πλήρως στη συνεργασία ο έλεγχος της αστυφιλίας στις χώρες ΑΚΕ[semigr ]

47. υπενθυμίζει σχετικά την ανάγκη να αναπτυχθούν συστήματα χορήγησης μικρών δανείων[semigr ] καθώς και να υπάρχει πρόσβαση του πληθυσμού σε δάνεια, δεδομένου ότι πρόκειται για ζωτικά θέματα που θα πρέπει να αντιμετωπιστούν κατά τη διάρκεια των διαπραγματεύσεων[semigr ]

48. εν αναμονή των προτάσεων της Ίσης Εκπροσώπησης υπογραμμίζει την ιδιαίτερη σημασία που πρέπει να αποδοθεί στην υποστήριξη των διαδικασιών συνεργασίας και περιφερειακής ολοκλήρωσης στις χώρες ΑΚΕ κυρίως τη σχέση με τα Υπερπόντια Διαμερίσματα και Εδάφη[semigr ] υποστηρίζει εν προκειμένω την πρόταση μιας παγκόσμιας συμφωνίας με περιφερειακή διάρθρωση, ώστε να ληφθούν υπόψη οι διάφορες καταστάσεις και να θεσπιστούν κατάλληλες προσεγγίσεις για κάθε περιοχή[semigr ]

49. υπογραμμίζει την ανάγκη να καταργηθεί η μονομερής εξάρτηση από τις μονοκαλλιέργειες και να βελτιωθεί η αυτάρκεια κυρίως μέσω διαφοροποιημένων διαρθρώσεων καλλιέργειας, παραγωγής και προσφοράς[semigr ]

50. θεωρεί απαραίτητη, εκτός από την αποτελεσματικότερη παραγωγή και επεξεργασία των τροφίμων, την προώθηση της βιομηχανικής ανάπτυξης η οποία να καλύπτει τις ανάγκες, σε συνδυασμό με τα κατάλληλα μέτρα για την εκπαίδευση και την αντίστοιχη επαγγελματική και χειροτεχνική κατάρτιση ιδιαίτερα των γυναικών και των κοριτσιών, από κοινού με στρατηγικές για την αποφυγή της παιδικής εργασίας[semigr ]

51. σημειώνει ότι οι ανάγκες των προσφύγων και των εκτοπισμένων ατόμων δεν λαμβάνονται επαρκώς υπόψη στους προσανατολισμούς[semigr ] πιστεύει ότι η μελλοντική συνεργασία ΑΚΕ-ΕΕ θα πρέπει να διασφαλίζει την πρόσβαση όχι μόνο σε τροφή, νερό, εγκαταστάσεις υγιεινής και στέγη, αλλά και σε ιατρική περίθαλψη, συμπεριλαμβανομένης της περίθαλψης στον τομέα της αναπαραγωγής, καθώς και την πρόληψη της βίας επί τη βάσει του φύλου τόσο στην κρίσιμη φάση όσο και μακροπρόθεσμα[semigr ]

52. υπενθυμίζει την πρότασή του να αξιοποιηθούν με τον καλύτερο δυνατό τρόπο, για την εξάλειψη της φτώχειας, οι τεχνολογίες πρώτης ανάγκης: υγιεινή, εξυγίανση, χρησιμοποίηση των απορριμμάτων, νέες ποικιλίες φυτών διατροφής, ιατρική χρησιμοποίηση των τοπικών -κυρίως φυτικών- πόρων, άρδευση «με το σταγονόμετρο», και την ιδιαίτερη σημασία να καταβληθούν ιδιαίτερες προσπάθειες στις κατευθύνσεις αυτές[semigr ]

53. προτείνει το ισότιμο εμπόριο να βρει τη θέση του στις νέες συμφωνίες με τις χώρες ΑΚΕ ως όργανο αποτελεσματικής συνεργασίας και ζητεί η Επιτροπή να συνεργασθεί για την προώθηση και την πιστοποίηση των προϊόντων του ισοτίμου εμπορίου[semigr ]

54. ζητεί επιμόνως από την Επιτροπή να λάβει όλα τα διοικητικά μέτρα ώστε η καταπολέμηση της φτώχειας μέσω της λαϊκής οικονομίας, η υποστήριξη της διαφήμησης των εντόπιων και όχι των εισαγόμενων προϊόντων, η ανάπτυξη συστημάτων για την χορήγηση μικρών δανείων και η χρησιμοποίηση τεχνολογιών πρώτης ανάγκης, να μη πραγματοποιηθούν στο περιθώριο μιας γενικότερης και κλασσικότερης συνεργασίας, αλλά άμεσα και σε στενή συνεργασία μεταξύ των αστικών περιοχών και της υπαίθρου, στο πλαίσιο μιας διαδικασίας εμπειρογνωμοσύνης και ξεχωριστής και ειδικής απόφασης, η οποία θα αποσκοπεί, στο μέτρο του δυνατού, να υπάρχει άμεση επαφή με τους επί τόπου παράγοντες, τις τοπικές ενώσεις τους οικονομικούς και κοινωνικούς παράγοντες, περιλαμβανόμενης και της ιδιωτικής πρωτοβουλίας, (ειδικότερα στις ΜΜΕ) και τις ΜΚΟ[semigr ]

55. εμμένει για την υποβολή ταχέως εφαρμοσθέντων προγραμμάτων σε ό,τι αφορά την αποκατάσταση και τη διατήρηση ενός υγιούς περιβάλλοντος και μιας αναζωογονημένης φύσης, ιδιαίτερα δε την καθιέρωση στρατηγικών για τη χρησιμοποίηση ανανεώσιμων πηγών ενέργειας με στόχο την αντιμετώπιση της αυξανόμενης μόλυνσης του περιβάλλοντος και της ολέθριας πρακτικής της αποψίλωσης των δασών[semigr ]

Όσον αφορά το άνοιγμα της συνεργασίας στην οικονομικη εταιρική σχέση

56. σημειώνει την πρόταση της Επιτροπής να διεξαχθούν διαπραγματεύσεις για τις συμφωνίες οικονομικής εταιρικής σχέσης σε περιφερειακό και υπο-περιφερειακό επίπεδο[semigr ] σημειώνει τη μεγάλη χρονική περίοδο που συνήθως απαιτείται για την ολοκλήρωση των διαπραγματεύσεων σχετικά με τις ελεύθερες ζώνες εμπορίου[semigr ] εκφράζει την ανησυχία του για το ότι η πρόταση της Επιτροπής για τη διαπραγμάτευση συμφωνιών οικονομικής εταιρικής σχέσης για το περιφερειακό ελεύθερο εμπόριο μπορεί να αποδειχθούν ανώριμες και καθόλου πρακτικές, ενώ μπορούν να οδηγήσουν στην αύξηση της φτώχειας και των κοινωνικών εντάσεων στις χώρες ΑΚΕ[semigr ] σημειώνει ιδιαίτερα τις υψηλές δαπάνες προσαρμογής για τις μη βιομηχανικές χώρες, όπως απώλεια των κρατικών εσόδων και περιορισμός της εντόπιας βιομηχανικής παραγωγής, γεγονότα τα οποία θίγουν συνήθως δυσανάλογα τα φτωχότερα και τα πιο ευάλωτα τμήματα του πληθυσμού και τα οποία θα μπορούσαν να προκύψουν από την ταχεία μετάβαση σε πλήρεις και αμοιβαίες εμπορικές σχέσεις με την ΕΕ[semigr ]

57. εκφράζει την ανησυχία του για το γεγονός ότι δεν έχουν εκπονηθεί έως σήμερα εμπεριστατωμένες μελέτες για τις ενδεχόμενες συνέπειες των περιφερειακών ζωνών ελευθέρου εμπορίου ή του Συστήματος Γενικευμένων Προτιμήσεων στις χώρες ΑΚΕ, ιδιαίτερα σε ό,τι αφορά τη δέσμευση της ΕΕ για την εξάλειψη της φτώχειας και της πρόληψης των διαμαχών[semigr ] καλεί για το λόγο αυτό την Επιτροπή να υποβάλει τέτοιες μελέτες και να δημοσιεύσει τα αποτελέσματά τους τόσο στα κράτη μέλη όσο και στις χώρες ΑΚΕ[semigr ]

58. επιδοκιμάζει τις προτάσεις της Επιτροπής για τη διατήρηση των υφιστάμενων προτιμήσεων της Λομέ για τις λιγότερο αναπτυγμένες χώρες ΑΚΕ και ζητεί τη διεύρυνσή τους ώστε να καλυφθούν οι ευάλωτες οικονομίες των νησιωτικών χωρών ΑΚΕ και των χωρών που εξαρτώνται άμεσα από ορισμένα προϊόντα[semigr ]

59. τονίζει την ανάγκη για προσεκτικά και σταδιακά βήματα προς τις αμοιβαίες εμπορικές σχέσεις με τις χώρες ΑΚΕ και θεωρεί ότι οι «συμφωνίες εμπορικής συνεργασίας» συνιστούν ενδιαφέρον σχέδιο το οποίο θα μπορούσε να χρησιμοποιηθεί ελαστικά από τα κράτη μέλη και την Επιτροπή για να ενισχύσει τις χώρες μεσαίου εισοδήματος το επίπεδο των οποίων, σε ό,τι αφορά την οικονομική, την κοινωνική αλλά και την πολιτική ανάπτυξη, δεν τους επιτρέπει να συμμετάσχουν βραχυπρόθεσμα ή μεσοπρόθεσμα σε ζώνες ελεύθερου εμπορίου με την ΕΕ, οι οποίες συμμορφούνται πλήρως με το άρθρο XXIV της GATT[semigr ]

60. υπογραμμίζει ότι οι συμφωνίες αυτές, οι οποίες συνεπάγονται την βαθμιαία αποκατάσταση της αμοιβαιότητας σε εμπορικά θέματα, θα έπρεπε να οργανωθούν με σταδιακό τρόπο «ενισχύοντας τις διαδικασίες της περιφερειακής ολοκλήρωσης και σε συμφωνία με αυτές»[semigr ] θεωρεί, παρόλα αυτά ότι η ΕΕ θα πρέπει να χρησιμοποιήσει όλα τα δυνατά μέσα για να αναγνωρισθεί ότι οι μη αμοιβαίες προτιμήσεις και τα πρωτόκολλα αποτελούν μέσα ανάπτυξης έως ότου επιτευχθούν οι προκαθορισθέντες στόχοι[semigr ] σημειώνει όμως ότι οι συγκεκριμένες διαδικασίες περιφερειακής ολοκλήρωσης δεν έχουν ξεκινήσει σε σχεδόν καμία περιοχή των χωρών ΑΚΕ[semigr ]

61. εκτιμά ότι είναι απαραίτητο να συνοδεύεται η διαδικασία προσαρμογής και ολοκλήρωσης των περιφερειακών αγορών διατηρώντας το σημερινό εμπορικό καθεστώς (προτιμήσεις, πρωτόκολλα προϊόντων, και αντιστάθμιση απωλειών από έσοδα εξαγωγής) από μια εύλογη μεταβατική περίοδο η οποία δεν θα υπερβαίνει πάντως τα δέκα έτη μετά το πέρας ισχύος της 4ης Σύμβασης ΑΚΕ-ΕΕ[semigr ]

62. υπενθυμίζει ότι η συμπερίληψη του εμπορίου ΑΚΕ - ΕΕ αποτελεί ουσιώδες στοιχείο των Συμβάσεων της Λομέ και θεωρεί, ως εκ τούτου, ότι η πρόωρη και αιφνίδια υιοθέτηση του μονομερούς συστήματος των γενικευμένων προτιμήσεων θα συνιστούσε υποχώρηση και μαζική αύξηση του προστατευτισμού της ΕΕ απέναντι στα αναπτυσσόμενα κράτη[semigr ] πιστεύει ότι αυτό μπορεί να αποφευχθεί μόνον εάν οι άλλες εμπορικές επιλογές καταστούν πιό ελκυστικές για τις λιγότερο αναπτυγμένες χώρες[semigr ] καλεί για το λόγο αυτό τα κράτη μέλη να διασφαλίσουν ότι η επιλογή της συμφωνίας οικονομικής συνεργασίας επικεντρώνεται στην εξάλειψη της φτώχειας και την αειφόρο ανάπτυξη, και ότι το επίπεδο του ΑΚΠ έχει βελτιωθεί σημαντικά κατά τη διάρκεια της προγραμματισθείσας αναθεώρησης[semigr ]

63. αντιλαμβάνεται τις δυσκολίες να εφαρμοσθούν οι προτάσεις της Επιτροπής, λαμβανομένων υπόψη των κανόνων του ΠΟΕ, θεωρεί όμως ότι τα εμπόδια αυτά μπορούν να παραμερισθούν εάν υπάρξει ικανή πολιτική βούληση και ελαστικότητα από τους εταίρους ΑΚΕ - ΕΕ, οι οποίοι από κοινού αριθμούν σήμερα 71 από τα 132 μέλη - και συνεπώς, ψήφους - του ΠΟΕ[semigr ] προτείνει, πριν από κάθε επίσημη διαπραγμάτευση να γίνονται λεπτομερείς επαφές με τον ΠΟΕ, ώστε να εξετάζονται οι προϋποθέσεις παράτασης των εξαιρέσεων που γίνονται δεκτές στο πλαίσιο της Συνθήκης του Μαρακές[semigr ] ζητεί να προταθεί στις χώρες ΑΚΕ τεχνική υποστήριξη η οποία θα τους επιτρέπει να διαπραγματεύονται υπό καλύτερες συνθήκες με τον ΠΟΕ[semigr ] ζητεί όπως η συνεργασία μεταξύ των χωρών ΑΚΕ εντατικοποιηθεί στο πλαίσιο του ΠΟΕ»[semigr ]

64. εκφράζει την ικανοποίησή του διότι το Συμβούλιο απεφάσισε να επεκτείνει σε όλες τις ολιγότερο προοδευμένες χώρες τις μη αμοιβαίες προτιμήσεις της Λομέ, πράγμα που καταργεί κάθε εμπορική διάκριση εις βάρος των χωρών αυτών[semigr ] επιδοκιμάζει την αναγνώριση ότι θα πρέπει να εγκριθούν εμπορικές προτιμήσεις οι οποίες να λαμβάνουν περισσότερο υπόψη τη φτώχεια και λιγότερο το πρώην αποικιοκρατικό καθεστώς[semigr ]

65. υποστηρίζει την θέση των χωρών ΑΚΕ που ζητούν απο την ΕΕ να υιοθετήσει ειδική και διαφοροποιημένη στάση υπέρ των αναπτυσσόμενων χωρών κατά την εφαρμογή των κανόνων και των ρυθμίσεων που διέπουν τις διεθνείς οικονομικές συναλλαγές,

66. εκτιμά ότι η προτεραιότητα του στόχου της βιώσιμης ανάπτυξης πρέπει να υπογραμμισθεί και να εγγραφεί στις προοπτικές και τις πολιτικές των διεθνών οργανισμών καθώς και στις συμφωνίες που διέπουν τη λειτουργία του παγκόσμιου εμπορίου,

67. προτρέπει την Επιτροπή να παράσχει βοήθεια για την ενίσχυση της ικανότητας των χωρών ΑΚΕ να υλοποιήσουν τα αιτήματά τους στο πλαίσιο του ΠΟΕ[semigr ]

68. ζητεί από την Επιτροπή και το Συμβούλιο να ενημερώσουν πλήρως τους εταίρους ΑΚΕ και να διαβουλευθούν μαζί τους σχετικά με τον αντίκτυπο της Πολυμερούς Συμφωνίας για τις Επενδύσεις (ΠΣΕ) πριν υπογράψουν, και πιστεύει ότι η ΠΣΕ, όπως έχει αυτή τη στιγμή, απειλεί το δικαίωμα των κυβερνήσεων, των τοπικών κοινοτήτων και των πολιτών να ελέγχουν δημοκρατικά τις επενδύσεις στις οικονομίες τους[semigr ]

69. επαναλαμβάνει τις εκκλήσεις του προς τις κυβερνήσεις της ΕΕ να μην υπογράψουν την ΠΣΕ και ζητεί από τις κυβερνήσεις των χωρών ΑΚΕ να μην υποβάλουν αίτηση προσχώρησης στη συμφωνία όπως έχει αυτή τη στιγμή[semigr ]

70. ζητεί περισσότερη διαφάνεια και απλοποίηση σε θέματα κανόνων προέλευσης που αποτελούσαν σημαντικό εμπόδιο στην ανάπτυξη του εμπορίου ΑΚΕ τόσο σε περιφερειακό όσο και σε διεθνές επίπεδο[semigr ]

71. θεωρεί ότι ΕΕ θα έπρεπε να παράσχει στις χώρες ΑΚΕ τεχνική υποστήριξη η οποία θα τους επέτρεπε να αυξήσουν την διαπραγματευτική τους ικανότητα υπό βελτιωμένους όρους για την επίτευξη συμφωνιών που θα ευνοούσαν τις νεοδημιουργούμενες βιομηχανίες, εξασφαλίζοντας κανονικές συνθήκες εργασίας και καλύτερο περιβάλλον[semigr ]

72. εφιστά εντούτοις την προσοχή της Επιτροπής επί του γεγονότος ότι η αρμονική ανάπτυξη, για όλες τις χώρες ΑΚΕ, δεν θα μπορούσε να είναι αποκλειστικά - ούτε καν σε μεγάλο βαθμό εξωγενής. Η ισορροπία των προγραμμάτων και των στρατηγικών πρέπει να φροντίζει για την τόνωση της αγοραστικής δύναμης και της εσωτερικής κατανάλωσης τουλάχιστον όσο και των εξαγωγών[semigr ]

73. επιδοκιμάζει την περαιτέρω εσωμάτωση της ενίσχυσης και του εμπορίου, καθώς και τη δέσμευση για τη χρησιμοποίηση τεχνικής και οικονομικής βοήθειας σε ό,τι αφορά την απομάκρυνση των δυσχερειών κατά τον εφοδιασμό, γεγονός που εμποδίζει τις χώρες ΑΚΕ να εκμεταλλευθούν τις εμπορικές δυνατότητες, και ζητεί η ενίσχυση αυτή να περιλαμβάνει μεταξύ άλλων την χρονικά περιορισμένη και επιλεκτική προστασία των νεοδημιουργούμενων βιομηχανιών και την μακροχρόνια προστασία της γεωργίας[semigr ]

74. εκτιμά ότι η κανονική σταθερότητα των νομοθεσιών σχετικά με τα φορολογικά συστήματα και τις συμβάσεις αποτελεί απόλυτη προϋπόθεση κάθε ανάπτυξης, προτείνει κάθε επιχείρηση, ή όμιλος επιχειρήσεων, ή ένωση παραγωγών που εκτιμούν ότι βλάπτονται από μία καταχρηστική τροποποίηση, να έχει τη δυνατότητα να προσφύγει σε ειδική διεθνή δικαστική εξουσία ή στο Διεθνές Δικαστήριο της Χάγης[semigr ]

75. ζητεί την εφαρμογή ενός ευρέος προγράμματος μεταφοράς τεχνολογιών σε μη εμπορική βάση προς τις χώρες ΑΚΕ, συνοδευόμενου από προγράμματα επιμόρφωσης προσαρμοσμένα στις πραγματικές ανάγκες, εμμένει όμως ότι οι μεταφορές αυτές θα πρέπει να συμμορφούνται με τις αρχές της βιώσιμης ανάπτυξης[semigr ]

76. ζητεί να καταστρωθούν και να εφαρμοσθούν μία πολιτική και ένα πλαίσιο παρέμβασης για την οικονομική, κοινωνική και περιβαλλοντική αξιοποίηση των παράκτιων ζωνών, σε συνάφεια με τα προγράμματα που έχουν εγκριθεί από τις διεθνείς διασκέψεις των Ηνωμένων Εθνών, και, όσον αφορά τα μικρά νησιωτικά κράτη, της Διάσκεψης των Μπαρμπάντος του 1994 σχετικά με τη βιώσιμη ανάπτυξη των μικρών νησιωτικών κρατών[semigr ]

77. υπενθυμίζει στην Επιτροπή ότι το Ευρωπαϊκό Συμβούλιο του Λουξεμβούργου του ζήτησε «να μελετήσει τους τρόπους δημιουργίας ενός Ταμείου Θεραπευτικής Αλληλεγγύης υπό την αιγίδα του ONUSIDA με σκοπό την καταπολέμηση του ΑΙDS στις αναπτυσσόμενες χώρες» και ζητεί από την Επιτροπή να προβλέψει τη δημιουργία του Ταμείου αυτού στο πλαίσιο της επόμενης Σύμβασης[semigr ]

78. ζητεί από την Επιτροπή και τα κράτη μέλη να αναπτύξουν ένα επαρκές νομικό πλαίσιο για την προστασία της πνευματικής ιδιοκτησίας της βιοποικιλότητας στο Νότο. Αυτό το νομικό πλαίσιο προβλέπει, σε κάθε περίπτωση, την ίδρυση τραπεζών στοιχείων με πληροφορίες για φυτά, ζώα και το φυσικό περιβάλλον τους, τη νομική προστασία της εθνικής βιοποικιλότητας και τη νομική προστασία των αναφαίρετων δικαιωμάτων των ιθαγενών πληθυσμών σε ό,τι αφορά τις παραδοσιακές τους γνώσεις για τη χρησιμοποίηση ζώων και φυτών[semigr ] παράλληλα, η ΕΕ θα υποστηρίξει τις χώρες ΑΚΕ με χρηματοδοτικούς και τεχνικούς πόρους, καθώς και με την αναγκαία επιστημονική τεχνογνωσία, όπου ειδική μέριμνα πρέπει να καταβληθεί για τα δικαιώματα των ιθαγενών πληθυσμών[semigr ]

79. προτείνει να συμπεριληφθούν στη νέα σύμβαση διατάξεις σχετικά με τις αρχές του Άρθρου 8ι της Σύμβασης για τη βιοποικιλότητα, σε σχέση με τη διατήρηση της γνώσης, της καινοτομίας και των μεθόδων των αυτόχθονων και τοπικών κοινοτήτων, και σχετικά με τα δικαιώματα πνευματικής ιδιοκτησίας τους όσον αφορά την έγκριση, τη συμμετοχή και τον δίκαιο καταμερισμό των κερδών από οποιαδήποτε χρήση παρόμοιων πόρων[semigr ]

80. καλεί την Επιτροπή και τα κράτη μέλη να αναλάβουν δράση ώστε να καταστεί δυνατή η επεξεργασία ενός συνολικού προγράμματος για τη μείωση των χρεών και ιδιαίτερα για την αποτελεσματικότερη εφαρμογή της πρωτοβουλίας σχετικά με τις φτωχές χώρες με βαρύ εξωτερικό χρέος (HIPC), συμπεριλαμβανομένης της γρηγορότερης και μεγαλύτερης μείωσης των χρεών, εξασφαλίζοντας ότι τα ευεργετήματα από τη μείωση του χρέους θα διοχετεύονται σε επενδύσεις στη βιώσιμη ανθρώπινη ανάπτυξη[semigr ]

81. καλεί την Επιτροπή, τις κυβερνήσεις των κρατών μελών και των χωρών ΑΚΕ να ασκήσουν δραστήρια εποπτεία, ενδεχομένως συνοδευόμενη και από περιοριστικές εντολές, σχετικά με τις τραπεζικές πρακτικές και τα απαιτούμενα επιτόκια, ιδιαίτερα από τις ΜΜΕ[semigr ]

82. υπογραμμίζει ότι η ανάπτυξη της παραγωγής των χωρών ΑΚΕ προϋποθέτει την πώληση των προϊόντων τους και επισημαίνει επέυκαιρία ότι το σημαντικότερο τμήμα της διαφήμισης στις χώρες ΑΚΕ αφορά εισαγόμενα προϊόντα[semigr ] ζητεί, κατά συνέπεια, να δημιουργηθούν δημόσια και τοπικά ραδιοφωνικά και τηλεοπτικά προγράμματα ή να προβλεφθούν ζώνες εκπομπής στους εθνικούς τηλεοπτικούς σταθμούς για την εξασφάλιση της δωρεάν ή επιδοτούμενης διαφήμισης των τοπικών προϊόντων[semigr ]

83. υπενθυμίζει τη φροντίδα του να αναζητηθεί ουσιαστικός τρόπος σύνδεσης της πολιτικής της Ευρωπαϊκής Ένωσης σε θέματα συνεργασίας για την ανάπτυξη και των άλλων πολιτικών της Ένωσης, και συγκεκριμένα της κοινής αγροτικής πολιτικής, της αλιευτικής πολιτικής, της πολιτικής για τις εξαγωγές όπλων, των πολιτικών του περιβάλλοντος, της ισότητας των φύλων, της εξυπηρέτησης των χρεών, των ανθρωπίνων δικαιώμάτων,του εκδημοκρατισμού και της αποκατάστασης του κράτους δικαίου, μέσω της καθιέρωσης μηχανισμών στο πλαίσιο της μελλοντικής σύμβασης για την προώθηση της συνοχής[semigr ] ειδικότερα, παρακαλεί την Επιτροπή να λάβει υπόψη τους στόχους της αναπτυξιακής της πολιτικής κατά την διατύπωση των θέσεών της στον ΠΟΕ[semigr ]

84. ζητεί επισταμένως να συνεχισθεί και να ενισχυθεί η δημιουργία συστημάτων συναγερμού και πρόληψης των φυσικών καταστροφών στις χώρες ΑΚΕ, τόσο σε εθνικό όσο και σε περιφερειακό επίπεδο[semigr ]

85. υπενθυμίζει την ιδιαίτερη σημασία που αποδίδει στην προώθηση της επιστημονικής έρευνας στις χώρες ΑΚΕ και την προστασία της πνευματικής ιδιοκτησίας σε όλες αυτές τις χώρες[semigr ]

86. θεωρεί ότι απόλυτη προτεραιότητα σε ό,τι αφορά τη χρηματοδότηση θα πρέπει να δοθεί στην θέσπιση προγραμμάτων από τις προς ενίσχυση κυβερνήσεις σχετικά με τη διαχείριση των φυσικών πόρων, τόσο των ανανεώσιμων όσο και των μη, επί σταθερής βάσης και σύμφωνα με την αρχή της πρόληψης[semigr ]

87. τονίζει τη σημασία των μετατρέψιμων νομισμάτων και ζητεί τη λήψη μέτρων για την υποστήριξη των αναπτυσσόμενων κρατών κατά τη θέσπιση αποτελεσματικών και σταθερών νομισματικών συστημάτων[semigr ]

88. ζητεί να εκπονηθεί αντικειμενική μελέτη σχετικά με τις οικονομικές και δημοσιονομικές συνέπειες της καθιέρωσης του Ευρώ για τους εταίρους της συνεργασίας ΑΚΕ-ΕΕ και ειδικότερα της διάθρωσής του με τη ζώνη του φράγκου CFA[semigr ]

Όσον αφορά τις δημοσιονομικές πτυχές

89. επαναλαμβάνει το αίτημά του προς την Επιτροπή:

- να δοθεί συγκεκριμένη συνέχεια στις δημοσιονομικές πληροφορίες σχετικά με τα ευρωπαϊκά Ταμεία Ανάπτυξης, πληροφορίες οι οποίες διαβιβάζονται κατ´ έτος συνημμένες στο σχέδιο προϋπολογισμού,

- να διαμορφώσει ένα σχήμα το οποίο να εντάσσει περισσότερο το Κοινοβούλιο στις ετήσιες προβλέψεις που καθορίζει η Επιτροπή για τις δαπάνες του ΕΤΑ[semigr ]

90. καλεί την Επιτροπή να καταθέσει προτάσεις στο πλαίσιο του οργανωτικού σχήματος της οικονομικής εταιρικής σχέσης σχετικά με τους κατάλληλους θεσμικούς μηχανισμούς και διαδικασίες οι οποίοι θα επιτρέψουν την πολιτική δέσμευση του συνόλου των θεσμικών οργάνων και θα ευνοήσουν ειδικότερα τον απαιτούμενο δημοκρατικό έλεγχο[semigr ]

91. εκφράζει τη λύπη του διότι οι πληροφορίες σχετικά με τα νέα δημοσιονομικά όργανα παρουσιάζουν ελλείψεις ως προς τις δημοσιονομικές τους επιπτώσεις[semigr ]

92. εκτιμά ότι η καταλληλότητα των οργάνων αυτών θα έπρεπε να παρέχει τις απαραίτητες εγγυήσεις ως προς την πρόβλεψη του προγραμματισμού των δαπανών και της υλοποίησης των στόχων εντός των προβλεπόμενων προθεσμιών[semigr ]

93. καλεί τη ν Επιτροπή να παρουσιάσει στο πλαίσιο της νέας διοργανικής συμφωνίας και των συνημμένων δημοσιονομικών προοπτικών μία διαδικασία σταδιακής ένταξης στον προϋπολογισμό του ΕΤΑ.

Όσον αφορά τις στρατηγικές επιλογές διαχείρισης της χρηματοδοτικής και τεχνικής συνεργασίας, η οποία πρέπει να αναθεωρηθεί εκ βάθρων:

94. τονίζει την απόλυτη ανάγκη του να καταστεί η συνεργασία υπεύθυνη, διαφανής, αποτελεσματική και ορατή και να απλουστευθούν ριζικά οι διαδικασίες σε όλα τα επίπεδα[semigr ]

95. επαναλαμβάνει το αίτημά του για ένταξη του ΕΤΑ στον προϋπολογισμό[semigr ]

96. ζητεί η επόμενη σύμβαση να καθιερώσει την αρχή της προσαρμογής των όρων του ΕΤΑ τουλάχιστον αναλόγως προς τις δημογραφικές συνέπειες απο τη διεύρυνση της Ευρωπαϊκής Ένωσης με νέα κράτη[semigr ]

97. ζητεί, σύμφωνα με τις συστάσεις των Ηνωμένων Εθνών, τα κράτη μέλη της Ευρωπαϊκής Ένωσης να ορίσουν ως κοινή κατά προτεραιότητα υποχρέωση τη διάθεση εισφοράς 0,7% του ΑΕΠ τους ως δημόσια αναπτυξιακή ενίσχυση, και καλούν τους εταίρους τους σε όλα τα συναφή όργανα, και ειδικότερα στα πλαίσια του ΟΟΣΑ, να πράξουν το αυτό[semigr ]

98. τονίζει ότι απαιτούνται ειδικές εθνικές στρατηγικές ώστε να εφαρμοστούν στην πράξη οι φιλόδοξοι στόχοι του Ευρωπαϊκού Κοινοβουλίου[semigr ]

99. το Κοινοβούλιο θεωρεί ότι αποφασιστική σημασία στο πλαίσιο της εφαρμογής της συμβάσεως έχει η ουσιαστική ενίσχυση της προώθησης του προγραμματισμού όλων των πόρων[semigr ]

100. ζητεί από την Επιτροπή να κάνει διάκριση μεταξύ ιδιωτικών αναπτυξιακών παραγόντων και αναπτυξιακών παραγόντων μη κερδοσκοπικού χαρακτήρα προερχόμενων απο την κοινωνία των πολιτών (συνεταιριστικό περιβάλλον, τοπική αυτοδιοίκηση σε ευρωπαϊκό επίπεδο, πανεπιστήμια...) και να προσαρμοστούν αναλόγως οι διαδικασίες[semigr ]

101. στο πλαίσιο της πλήρους ένταξης όλων των παραγόντων της συνεργασίας, τόσο σε επίπεδο λήψης των αποφάσεων όσο και σε επίπεδο εφαρμογής, θεωρεί ότι είναι απαραίτητο να υπάρξει ουσιαστική αποκέντρωση της χρηματοδοτικής και τεχνικής συνεργασίας[semigr ]

102. υπενθυμίζει ότι μία από τις ουσιώδεις καινοτομίες της εταιρικής σχέσης ΑΚΕ-ΕΕ θα πρέπει να είναι το άνοιγμα σε νέους παράγοντες[semigr ] επιδοκιμάζει την πρόταση της Επιτροπής να ζητήσει τη γνώμη των μη κυβερνητικών οργανώσεων και να διασφαλίσει ότι είναι πλήρως ενσωματωμένες στην ευρωπαϊκή αναπτυξιακή συνεργασία και ζητεί, στο πλαίσιο αυτό, να περιληφθεί στη σύμβαση ενεργής ενημέρωση και διαφανής πολιτική, ώστε να διαθέτουν οι πολίτες εύκολη πρόσβαση στις πληροφορίες και να επωφελούνται με τη σειρά τους από τις διατάξεις της σύμβασης[semigr ] εκφράζει, εν προκειμένω, τη λύπη του διότι η Επιτροπή δεν επέλεξε, όπως είχε αναφέρει στην Πράσινη Βίβλο, την αρχή της χρηματοδότησης για τους μη κυβερνητικούς παράγοντες και ζητεί την καθιέρωση της αρχής αυτής[semigr ]

103. τονίζει τη σημασία της συμμετοχής της κοινωνίας των πολιτών στο σχεδιασμό, την ανάπτυξη και την εκτέλεση όλων των μέτρων[semigr ]

104. ζητεί να ασκηθεί πολιτική διαφάνειας και ενημέρωσης προς τους παράγοντες της κοινωνίας των πολιτών η οποία θα τους επιτρέπει να επωφεληθούν από τις δυνατότητες στήριξης που προβλέπονται από τη νέα Σύμβαση[semigr ]

105. εκτιμά ότι η αποκεντρωμένη συνεργασία θα έπρεπε να θεωρείται ως μία αρχή συνεργασίας στις μελλοντικές συμφωνίες ΑΚΕ-ΕΕ, με τρόπο προσαρμοσμένο στα διάφορα είδη των ενδιαφερόμενων φορέων, είτε πρόκειται για φορείς τοπικής αυτοδιοίκησης, είτε για ιδιωτικούς συνεταιριστικούς παράγοντες, ΜΚΟ, ενώσεις μεταναστών, ιδιωτικούς παράγοντες και επιχειρήσεις, ινστιτούτα επιμόρφωσης,μη κυβερνητικές διαρθρώσεις αναπτυξιακής βοήθειας[semigr ]

106. τονίζει τη σημασία της αποκεντρωμένης συνεργασίας, δεδομένου ότι καλύπτει μέτρα και σχέδια που αφορούν άμεσα την καθημερινότητα των πολιτών, και προωθεί πρωτοβουλίες των τοπικών εκπροσώπων των φτωχότερων τμημάτων του πληθυσμού, τόσο με τις δημόσιες τοπικές αρχές όσο και με τους ιδιωτικούς συνεταιριστικούς παράγοντες, τα ινστιτούτα επιμόρφωσης, τις μη κυβερνητικές διαρθρώσεις για την ενίσχυση της ανάπτυξης[semigr ]

107. προτείνει, στο πνεύμα αυτό, να μην θεωρούνται οι μετανάστες για παράδειγμα στην Αφρική μόνο ως πρόβλημα αλλά ως συμμετέχοντες στην ανάπτυξη, και να υποστηρίζονται, στο πλαίσιο της αποκεντρωμένης συνεργασίας, οι πρωτοβουλίες που αναλαμβάνουν στις ενώσεις τους[semigr ] εφιστά την προσοχή στην ανάγκη βελτίωσης των συνθηκών για την μεταβίβαση χρημάτων στον τόπο καταγωγής τους, τη διευκόλυνση των επενδύσεων και την ενίσχυση των αναπτυξιακών σχεδίων τους[semigr ]

108. υπογραμμίζει ότι πολλά συγκεκριμένα προγράμματα ενίσχυσης για την επιστροφή ανοίγουν το δρόμο για μία γενική πολιτική εταιρικής συνανάπτυξης. η οποία θα βασίζεται στην ενίσχυση των μεταναστών που φέρουν σχέδια παραγωγικών επενδύσεων στην χώρα καταγωγής τους. Μία επιμόρφωση επί αναπτυξιακών επαγγελμάτων (γεωργία, βιοτεχνία ...), η οποία θα καθορισθεί σε συμφωνία με τις χώρες προέλευσης και επιστροφής, μπορεί να τεθεί σε εφαρμογή στις ανεπτυγμένες χώρες οι οποίες υποδέχονται προσωρινά αυτό το εργατικό δυναμικό, ώστε να διευκολύνεται η επιστροφή των μεταναστών και να συμβάλουν αυτοί στην ανάπτυξη[semigr ]

109. ζητεί την καθιέρωση ανεξάρτητου μηχανισμού για τη διευθέτηση των διαφωνιών στον τομέα της ευρωπαϊκής αναπτυξιακής συνεργασίας, συμπεριλαμβανομένων των διαφωνιών των ιδιωτικών επιχειρήσεων οι οποίες συμμετέχουν εξ ονόματος της ΕΕ στην εκτέλεση αναπτυξιακού έργου[semigr ]

110. θεωρεί ότι έχει προτεραιότητα η αναδιοργάνωση της διάρθρωσης της Επιτροπής ώστε το σύνολο των πολιτικών συνεργασίας να συντονίζεται από μία μόνον Γενική Διεύθυνση[semigr ]

111. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, καθώς και τις κυβερνήσεις των κρατών μελών και των κρατών ΑΚΕ.